**Прочетете внимателно казуса. Анализирайте казуса като приложите методологията за етичен анализ. Подробно информацията относно курсовата задача *Анализ на казус* можете да намерите в секция *6 Семинари и курсови работи: Задание за анализ на казус* в Системата Дистанционното Обучение.**

**Казус 8:** Сестра Н.О. се грижи за трима пациенти, чакащи бъбречна трансплантация:

1.) ***Ж.З. е 45-годишна домакиня с три деца*** и е в списъка на чакащите най-дълго време - две години. Състоянието на пациентката прогресивно се влошава от множество усложнения.

2.) ***И.К. е 63-годишен пенсиониран бизнесмен, вдовец***, чакащ донор от три месеца. Той е в тежко състояние поради бъбречната недостатъчност, предизвикана от скорошен суициден опит. Пациентът често получава депресивни кризи, откакто съпругата му починала в автомобилна катастрофа преди четири години.

3.) ***Л.М. е 39-годишен, безработен, с данни за алкохолна злоупотреба*** ***и наркоманно поведение в миналото***, в листа на чакащите е от 14 месеца. Той е неженен, няма деца и живее с по-възрастната си сестра, която се грижи за него.

След около седмица И.К. и Л.М. получават бъбреци и трансплантацията е успешна и при двамата. Състоянието на Ж.З. продължава да се влошава и тя умира преди да се намери друг донор. Сестра Н.О. разбира, че при случаите на трансплантация е неминуемо съществуването на неравенство между пациентите, но не може да оправдае смъртта на Ж.З., която е била в списъка на чакащите най-дълго време и която има три деца, за които трябва да се грижи.